Сярод міжнародных фінансавых структураў на цяперашні момант найменш вызначаная пазыцыя Эўрапейскага банку рэканструкцыі і разьвіцьця. Пасьля таго, як АБСЭ вынесла вэрдыкт, што прэзыдэнцкія выбары ў Беларусі не былі празрыстыя і свабодныя, шэф банку спадар Лемьер у сваім лісьце Лукашэнку паабяцаў прыпыніць стасункі зь Беларусьсю. Аднак, улічваючы рэкамэндацыі АБСЭ перагледзець былую ізаляцыйную палітыку ў дачыненьні да Беларусі, дырэкторыюм Эўрапейскага банку зараз выпрацоўвае сваё рашэньне і ў хуткім часе прадставіць яго. Без перабольшаньня – гэта будзе палітычна матываванае рашэньне, - піша Neue Zuercher Zeitung.